ΚΑΝΟΝΙΣΜΟΣ (ΕΚ) αριθ. 1548/98 ΤΗΣ ΕΠΙΤΡΟΠΗΣ της 17ης Ιουλίου 1998 για τροποποίηση του κανονισμού (ΕΚ) αριθ. 1435/97 που καθορίζει τα κράτη μέλη στα οποία είναι δυνατόν να πραγματοποιηθούν οι διαφημιστικές εκστρατείες υπέρ της κατανάλωσης χυμού σταφυλής κατά την περίοδο 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 2087/97 (2), και ιδίως το άρθρο 46 παράγραφος 5 και το άρθρο 81,
Εκτιμώντας:
ότι, λαμβάνοντας υπόψη τις αναγκαίες προθεσμίες για να περατωθεί η εξέταση των προγραμμάτων, πρέπει να παραταθεί η προθεσμία που προβλέπεται για την υπογραφή των συμβάσεων στην παράγραφο 2 του άρθρου 1 του κανονισμού (ΕΚ) αριθ. 1435/97 της Επιτροπής (3), όπως τροποποιήθηκε από τον κανονισμό (ΕΚ) αριθ. 1035/98 (4) 7
ότι από τον υπό τροποποίηση κανονισμό προβλέπεται ότι η αρχική προθεσμία είναι η 1η Ιουλίου 1998, και για το λόγο αυτό ο παρών κανονισμός πρέπει να αρχίσει να ισχύει την ημέρα της δημοσίευσής του 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 2 του άρθρου 1 του κανονισμού (ΕΚ) αριθ. 1435/97 αντικαθίσταται από το ακόλουθο κείμενο:
«2. Οι συμβάσεις που πραγματοποιούνται στα πλαίσια αυτής της διαφημιστικής εκστρατείας υπογράφονται το αργότερο την 27η Ιουλίου 1998. Η πληρωμή των συμβάσεων πραγματοποιείται το αργότερο τρεις μήνες μετά το τέλος της καλής πραγματοποιήσεως των συμβάσεων.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1998.